open-index/open-wikipedia-markdown huggingface dataset:
EMachines

**eMachines** oli yhdysvaltalaisen tietotekniikkayritys Acerin tietokone- ja näyttöbrändi. eMachinesin päämaja sijaitsi Irvinessä, Kaliforniassa.

Vuonna 2004 Gateway Computer osti eMachinesin. Vuonna 2007 Acer osti Gateway Computerin.

Acer päätti lakkauttaa eMachines-brändin vuonna 2013.

## Lähteet

## Aiheesta muualla

*Kotisivut
Hyvän joulun toivotus

**Hyvän joulun toivotus** () on englantilainen joululaulu 1500-luvulta. Laulun on suomentanut Sauvo Puhtila. Laulun alkuperä on englantilaisessa perinteessä, jossa joulun aikaan laulajia kiersi ovelta ovelle laulamassa joululauluja rahaa tai ruokaa vastaan. 

## Lähteet
Hong Kong (tavarataloketju)

**Hong Kong Group Oy** oli suomalainen tavarataloketju. Yhtiö perustettiin vuonna 1989, ja sen omistivat yhtiön johtoporras sekä yksityiset suomalaiset sijoittajat. Konserni työllisti noin 650 henkilöä.

## Historia

Yrityksen Vantaan tavaratalo tuhoutui lähes täysin tulipalossa jouluaatonaattona 2010. Yrityksellä oli maksuvaikeuksia alkuvuodesta 2017, ja se hakeutui yrityssaneeraukseen. 

Toukokuussa 2018 ruotsalainen halpatavaraketju Rusta ilmoitti ostavansa Hong Kongin. Toukokuussa 2020 Hong Kong ilmoitti yrityksen nimen vaihtuneen Rusta Finland Group Oy:ksi, ja myymälöiden nimet muuttuivat vuoden 2020 kesäkuussa. Ensimmäiset tavaratalot Rusta-nimellä avattiin Lappeenrantaan ja Kokkolaan 13. toukokuuta 2020. Kesäkuussa 2020 kaikki Hong Kong -tavaratalot ja verkkokauppa oli muutettu Rusta-brändin mukaisiksi.

## Lähteet

## Aiheesta muualla
* Hong Kong -ketjun verkkosivusto
Sankarit

**Sankarit** tarkoittaa seuraavia asioita:

* *[[Sankarit (romaani)|Sankarit]]*, Johanna Sinisalon romaani
* *[[Sankarit (elokuva)|Sankarit]]* (*Heroes*), yhdysvaltalainen elokuva
* ”Sankarit”, J. Karjalaisen kappale.
Jakob Wilhelm Chydenius

**Jakob Wilhelm Chydenius** (12. kesäkuuta 1863 Helsinki – 20. lokakuuta 1926 Helsinki) oli suomalainen oikeustieteilijä, joka toimi siviilioikeuden professorina Helsingin yliopistossa 1800-luvun lopulta 1900-luvun alkupuolelle. Hän oli myös sortovuosien passiivisen vastarinnan organisoija.

## Elämä ja ura
J. W. Chydeniuksen isä oli kemian professori Johan Jakob Chydenius. Chydenius valmistui ylioppilaaksi vuonna 1884 ja opiskeli Aleksanterin yliopistossa, josta hän valmistui filosofian kandidaatiksi vuonna 1884, lakitieteen kandidaatiksi vuonna 1888 ja lakitieteen tohtoriksi vuonna 1891. Opintojensa aikana hän teki opintomatkan Pariisiin ja Lontooseen.

Vuonna 1892 Chydenius nimitettiin Aleksanterin yliopiston siviililainopin ja roomalaisen oikeuden virkaa tekeväksi professoriksi, ja tässä tehtävässä hän toimi kuolemaansa asti. Hänen virkanimikkeensä muutettiin siviilioikeuden virkaa tekeväksi professoriksi vuonna 1898, ja hänen virkansa muutettiin vakinaiseksi vuonna 1901. Chydenius toimi myös lainopillisen tiedekunnan dekaanina vuodesta 1906 alkaen kuolemaansa saakka.

Chydeniuksen oikeustieteellinen tuotanto käsitteli pääasiassa siviili- ja kauppaoikeutta, ja hänen tärkeimmät teoksensa olivat avioliitto-, testamentti-, perintö- ja sopimusoikeuden oppikirjat. Chydenius ei sitoutunut tutkimuksissaan yksinomaan vallalla olleen käsitelainopin systematiikkaan vaan pyrki irrottautumaan perinteestä ja luomaan uutta, minkä johdosta häntä myös arvosteltiin epäsystemaattisuudesta. Chydenius osallistui yhtenä harvoista aikansa oikeustieteilijöistä kansainvälisen tiedeyhteisön toimintaan esimerkiksi kirjoittamalla artikkeleita englantilaisiin ja ranskalaisiin alan julkaisuihin.

Akateemisen uransa ohella Chydenius oli yhteiskunnallisesti aktiivinen. Hän osallistui ensimmäisen sortokauden aikana venäläistämistoimien vastustamiseen kuten salaisen vastarintajärjestö Kagaalin perustamiseen vuonna 1901, joskaan hän ei myöhemmin osallistunut aktiivisesti sen toimintaan, ja kutsuntalakkoihin vuonna 1902. Chydenius pääasiassa pidättäytyi pyrkimästä varsinaisiin poliittisiin luottamustehtäviin ja virkoihin, mutta toimi kuitenkin esimerkiksi säätyvaltiopäiväin lakivaliokunnan sihteerinä vuonna 1909, suuren anomusvaliokunnan sihteerinä vuosina 1904–1905 sekä Helsingin oikeusaputoimikunnan puheenjohtajana vuodesta 1894 alkaen. Chydenius toimi Ruotsalaisessa puolueessa ja kannatti hyvin jyrkkää taloudellista liberalismia.

## Lähteet
M/S Thor Liberty

**M/S Thor Liberty** on Britannian lipun alla kulkeva rahtialus, joka on rekisteröity Mansaarelle, jossa sen kotisatama on Douglas.

Aluksen miehistö on ukrainalaista ja se on mukavuuslippulaiva.

Marraskuussa 2012 laivan nimeksi vaihtui Moreta Cargo 5.

## Kohu
Joulukuussa 2011 laiva oli räjähde- ja ohjuslastissa matkalla Saksasta Etelä-Koreaan. Se saapui Suomen vesille 9.12., joutui Saaristomerellä myrskyssä vaikeuksiin ja pyysi luotsin. Satamassa havaittiin, että räjähteet oli lastattu huonosti. Ohjukset oli ilmoitettu käännöksessä virheellisesti ilotulitteiksi, kun alkuperäisessä rahtikirjassa luki "rockets". Sillä ei ollut aseiden kauttakuljetuslupaa, joten ohjukset ja räjähteet takavarikoitiin.

Laiva siirrettiin Kotkan Mussalon satamaan. Ohjukset oli lastattu laivaan Emdenin satamakaupungissa. Ne oli myynyt Saksan hallitus Etelä-Koreaan.

Laiva lähti Kotkan Mussalosta 6. tammikuuta 2012 klo 4 aamuyöllä mukanaan räjähteet ja ohjukset uudelleen pakattuina. Laivaan lastattiin myös muun muassa paperikoneen osia. Laivan päällikkö ja perämies pääsivät myös lähtemään, sillä matkustuskielto purettiin, vaikka heitä odottaa syyte räjähdelastin puutteellisesta lastauksesta.

## Lähteet
Ariman oireyhtymä

**Ariman oireyhtymä** on harvinainen oireyhtymä, johon liittyvät keskeisimmin poikkeavuudet silmissä ja aivoissa. Tyypillisimmät oireet ovat refleksien puute, pikkuaivojen kehittymättömyys ja pieni, taaksevetäytynyt leuka. Oireistossa saattaa esiintyä myös esimerkiksi kehitysvammaisuutta, silmävärvettä ja lyhytkasvuisuutta. Sen yhteydessä esiintyy erilaisia maksa- ja munuaisvaurioita. Maksan osalta on kuvattu rasvoittumista, laajentumista ja fibroosia.

Ariman oireyhtymän on katsottu periytyvän peittyvästi. Tila kuvattiin ensi kertaa vuonna 1971. Vuonna 1980 kuvattiin potilas, jonka oireet muistuttivat Joubertin oireyhtymää ja sen lisäksi suoni- ja verkkokalvon halkeamaa, jota kyseiseen oireistoon ei ennen ollut yhdistetty. Vuonna 1992 kirjoittaneet Saraiva ja Baraitser katsoivat potilaan oireiden kuuluvan Ariman oireyhtymään.

## Lähteet
Snt

**SNT** tai **snt** voi viitata johonkin seuraavista:

* sentti, lyhenne snt, euron sadasosa
* sosialistinen neuvostotasavalta, lyhenne SNT, lähinnä Neuvostoliiton osavaltioista käytetty nimitys

## Lähteet
Bodiamin linna

**Bodiamin linna** on vallihaudan ympäröimä keskiaikainen linna East Sussexissa Englannissa.
Linnan rakennuttivat Sir Edward Dalyngrigge ja hänen vaimonsa Elizabeth noin vuonna 1385 puolustaakseen aluetta ranskalaisia vastaan satavuotisen sodan aikana.

## Arkkitehtuuri
Linnan kaikissa neljässä kulmassa on pyöreä kolmikerroksinen torni, minkä lisäksi keskellä eteläistä, itäistä ja läntistä sivuja ovat neliskulmaiset tornit. Etelätornissa on ollut portti, joka on yhdistetty nostosillalla vallihaudan etelärantaan. Bodiamin linnan sisustus on suurimmaksi osaksi tuhoutunut, sillä myöhempinä aikoina linnan omistajat eivät enää asuneet siellä vakituisesti. Linnan sisäänkäyntien ja ikkunoiden ympäriltä on löydetty suuri määrä suojamerkkejä, jotka suojelivat linnan asukkaita pahoilta voimilta.

## Lähteet

## Aiheesta muualla
Kaikki loppuu

**Kaikki loppuu** on rap-artisti Timo Pieni Huijauksen toinen sooloalbumi, joka julkaistiin 28. maaliskuuta 2012 Rähinä Recordsin kautta.

## Taustaa
*Kaikki loppuu* nousi parhaimmillaan Suomen virallisen albumilistan yhdeksännelle sijalle ja vietti listalla yhteensä kolme viikkoa. Albumin ensimmäinen näytekappale "Jos te vaan seisotte vieres" julkaistiin 7. huhtikuuta 2011 osana koulukiusausta vastustavaa Ryhdy vastarintaan -kampanjaa. Albumin ensimmäisen singlen "Pleiboi" on tuottanut DJ RZY, ja siitä julkaistiin musiikkivideo maaliskuussa 2012. "Pleiboi" sijoittui 15. sijalle Suomen virallisella singlelistalla. Myös albumin kappaleesta "Paratiisi" on kuvattu musiikkivideo, joka julkaistiin toukokuussa 2012. Timo Pieni Huijaus on kertonut albumin olevan henkilökohtaisempi kuin hänen aikaisempi *[[Emävale]]* -albuminsa. Albumi kertoo enemmän tämän päivän asioista, joihin hän haluaa vaikuttaa. Timo Pieni Huijaus kertoi myös, että albumin kappaleet ovat syntyneet hänen omista ja hänen ystäviensä kokemuksista.

## Kappaleet
# 
#  (mukana Elastinen)
# 
# 
# 
#  (mukana JVG)
#  (mukana Andu)
# 
# 
#  (mukana Illi)
#  (mukana Tasis)
# 

## Tuottajat
* Snellmen: 1, 3, 11
* Elastinen: 2, 4, 5, 10, 13
* DJ RZY: 6, 9
* Janne K: 7
* Jukka Immonen & Elastinen: 8
* Sakke: 12

## Arvostelut
* Tuoreet Platat: 

## Lähteet
Gustaf Fogelholm

**Gustaf Fogelholm** (22. tammikuuta 1864 Oulu – 26. toukokuuta 1940 Helsinki) oli Nokia-yhtiön toimitusjohtaja 1895–1918.

Fogelholm kävi 1885 Haminan kadettikoulun, mutta erosi 1886 armeijan palveluksesta luutnanttina vain vuoden kuluttua valmistumisestaan ja siirtyi opiskelemaan insinööriksi. Vuosina 1887–1888 hän teki opintomatkoja Sveitsiin, Saksaan ja Italiaan. Vuonna 1888 hän meni naimisiin Gertrud Idestamin kanssa, jonka isä oli tuolloin paperiteollisuuteen keskittyneen Nokia-yhtiön perustaja ja johtaja Fredrik Idestam. Toimittuaan Nokialla kassanhoitajana 1888–1890 ja Suomen Yhdys-Pankissa konttoristina 1890–1891 sekä 1892 pankin Viipurin konttorin toisena johtajana Fogelholm tuli 1892 Ab Walkiakosken isännöitsijäksi. Jo kolme vuotta myöhemmin 1895 hän seurasi appeaan Nokian toimitusjohtajana.

Fogelholmin johtajankaudella paperiteollisuus kärsi kannattavuusongelmista, mutta Nokian toiminta laajeni huomattavasti. Yhtiö investoi voimakkaasti voimantuotantoon ja rakennutti 1900-luvun alussa suuret voimalaitokset, joista riitti sähköä myytäväksi asti. Maailmansodan aikana päätuotteeksi muodostui sanomalehtipaperi, jolle oli Venäjällä lähes rajaton kysyntä, mutta yhtiön tulos pysyi huonona. Vuonna 1918 Suomen Gummitehdas Oy valtasi Nokian enemmistön ostamalla Fogelholmin osakkeet. Fogelholm toimi tämän jälkeen kaksi vuotta Kaupunkien ja maalaiskuntien keskuslainarahaston toimitusjohtajana ja sen jälkeen erinäisten yhtymien ja teollisuuden työnantajaorganisaatioiden hallituksissa. Nokia Oy:n johtokunnan puheenjohtajana Fogelholm oli vuodesta 1930 alkaen. Suomen sisällissodan aikana Fogelholm toimi Nokian suojeluskunnan päällikkönä. Hän oli Pirkkalan kunnanvaltuuston jäsenenä ja Pirkkalan Säästöpankin isännistön puheenjohtajana.

## Lähteet
Železnogorsk

**Železnogorsk** ():
* Železnogorsk, suljettu kaupunki Krasnojarskin aluepiirissä Venäjällä
* Železnogorsk, kaupunki Kurskin alueella Venäjällä
* Železnogorsk-Ilimski, kaupunki Irkutskin alueella Venäjällä
Douglas Blubaugh

**Douglas Morlan "Doug" Blubaugh** (31. joulukuuta 1934 Ponca City, Oklahoma – 16. toukokuuta 2011 Tonkawa, Oklahoma) oli yhdysvaltalainen vapaapainija, olympiavoittaja ja Pan-Amerikan kisojen kultamitalisti.

Blubaugh voitti vapaapainissa sarjan 73 kg olympiakultaa Roomassa 1960. Olympiaturnauksessa hän voitti muun muassa iranilaisen Imam-Ali Habibin. Lisäksi Blubaugh voitti Pan-Amerikan kisojen kultaa Chicagossa 1959 78 kg:n painoluokassa.

Blubaugh kuoli moottoripyöräonnettomuudessa 16. toukokuuta 2011, 76-vuotiaana.

## Lähteet
* Profiili FILA:n sivustolla 
* Doug Blubaugh Biography and Olympic Results  Olympics at Sports-Reference.com 
* Blubaugh, Douglas Morton (USA) foeldeak.com 

### Viitteet
Christiaan Eijkman

**Christiaan Eijkman** (11. elokuuta 1858 Nijkerk, Alankomaat – 5. marraskuuta 1930 Utrecht, Alankomaat) oli alankomaalainen lääkäri ja fysiologian professori. Hän osoitti että beriberi johtuu puutteellisesta ruokavaliosta, mikä johti vitamiinien löytämiseen. Hän sai vuoden 1929 Nobelin fysiologian ja lääketieteen palkinnon yhdessä Frederick Hopkinsin kanssa.

Eijkman suoritti lääketieteen tutkinnon Amsterdamin yliopistossa vuonna 1883. Hän työskenteli ensin pari vuotta Alankomaiden Itä-Intiassa (nykyinen Indonesia, sitten Berliinissä Robert Kochin johdolla bakteriologian tutkimuksessa ja palasi Javalle vuonna 1886. Hän etsi bakteeria, joka aiheuttaisi beriberin. Laboratorion kanat saivat hermosairauden, joka muistutti beriberiä, ja Eijkman osoitti sen johtuvan siitä, että kanoja oli ruokittu kiillotetulla riisillä eikä täysjyväriisillä. Hän uskoi taudin johtuvan puhdistetussa riisissä muodostuvista myrkyistä, ja pysyi kannassaan vaikka hänen seuraajansa löysi täysjyväriisistä tiamiinin (B-vitamiinin) ja osoitti sen puutteen aiheuttavan kanojen oireet.

Eijkman  palasi Eurooppaan 1896 ja toimi Utrechtin yliopiston professorina  kolmenkymmenen vuoden ajan, 1898-1928.

## Lähteet

## Aiheesta muualla

*Elämäkerta Nobelprize.org'in sivulla
Richard Anthony Burke

**Richard Anthony Burke** (s. 19. helmikuuta 1949) on irlantilainen katolisen kirkon pappi. Hän toimi Warrin piispana vuosina 1997–2007 ja Benin Cityn arkkipiispana vuosina 2008–2010.

Burke syntyi Clonmelissa, Irlannissa. Hänet vihittiin papiksi 18. toukokuuta 1975, jota ennen hän oli työskennellyt diakonina Pyhän Patrickin ulkomaisen lähetystyön veljeskunnassa. Warriin hän sai nimityksen koadjuuttoripiispaksi vuonna 1996. Hän seurasi piispanvirassa Edmund Fitzgibbonia vuonna 1997. Hän toimi virassa vuoteen 2007 saakka, jolloin hänet nimitettiin Benin Cityn arkkipiispaksi.

Burke erosi arkkipiispanvirasta toukokuussa 2010, kun häntä syytettiin 14-vuotiaan tytön seksuaalisesta hyväksikäytöstä hänen toimiessaan pappina Warrissa. Burke myönsi seksuaalisen suhteen, mutta väitti tytön olleen täysi-ikäinen.

## Lähteet
Jevhen Rudakov

**Jevhen Vasylovytš Rudakov** (, 2. tammikuuta 1942 Moskova, Venäjän SFNT, Neuvostoliitto – 21. joulukuuta 2011 Kiova, Ukraina) oli Neuvostoliittoa edustanut jalkapallomaalivahti ja olympiamitalisti.

Rudakov saavutti Neuvostoliiton joukkueessa olympiapronssia Münchenissä 1972 ja EM-hopeaa Belgiassa samana vuonna. Seuratasolla hän edusti vuosina 1963–1977 FK Dynamo Kiovaa, jonka maalivahtina hän voitti kaudella 1974–1975 Cup-voittajien cupin.

## Lähteet
* Yevhen Rudakov Biography and Olympic Results  Olympics at Sports-Reference.com 

## Aiheesta muualla
* Profiili
Mindaugas Žukauskas

**Mindaugas Žukauskas** (24. elokuuta 1975 Šiauliai, Liettuan SNT, Neuvostoliitto) on liettualainen kilpauransa päättänyt koripalloilija.

## Ura
### Seurajoukkueet
Žukauskas varttui KK Šiauliain juniorijoukkueissa, joista hänet nostettiin edustusjoukkueeseen kaudeksi 1995–1996. Hän pelasi myös seuraavan kauden joukkueessa, kunnes siirtyi BC Žalgirisiin. Seuran paidassa Žukauskas voitti Liettuan-mestaruuden vuosina 1998 ja 1999. Lisäksi hän voitti Saporta Cupin kaudella 1997–1998 ja Euroliigan kaudella 1998–1999. Žukauskas edusti seuraa vuoteen 2000 asti ennen siirtymistään KK Union Olimpijaan. Hän pelasi seurassa yhden kauden ja voitti Slovenian-mestaruuden.

Vuonna 2001 Žukauskas siirtyi italialaiseen Montepaschi Sienaan. Hän voitti seuralle Saporta Cupin kaudella 2001–2002 sekä Italian-mestaruuden kaudella 2003–2004. Žukauskas edusti seuraa vuoteen 2006 asti, jolloin hän siirtyi Scavolini Pesaroon. Hän pelasi seurassa kolme kautta, jonka jälkeen hän siirtyi takaisin Šiauliaihin.

### Maajoukkue
Žukauskas kuului maansa juniorimaajoukkueisiin. Hän edusti Liettuaa vuosien 1996 ja 2004 olympialaisista, joista hän voitti yhden olympiapronssin. EM-kilpailuissa Žukauskas oli mukana vuosina 1999, 2001, 2003 ja 2005. Hän voitti kultaa vuoden 2003 EM-kilpailuista. Lisäksi Žukauskas edusti maataan vuoden 2006 MM-kilpailuissa.

## Lähteet

## Aiheesta muualla
*Euroliigan pelaajaprofiili
Postitoimisto (romaani)

**Postitoimisto** () on yhdysvaltalaisen Charles Bukowskin vuonna 1971 ilmestynyt esikoisromaani. Teoksen on suomentanut  Kristiina Rikman WSOY:lle vuonna 1986.

Romaani perustuu väljästi Bukowskin omiin kokemuksiin losangelesilaisessa postitoimistossa. Sen päähenkilö on Bukowskin alter ego Henry Chinaski, joka esiintyy useissa Bukowskin teoksissa ja elokuvassa *[[Baarikärpänen (elokuva)|Baarikärpänen]]* (1987).

## Juoni
*Postitoimisto* kertoo antisankari Henry Chinaskin vaiheista hänen työskennellessään Yhdysvaltain postilaitoksella. Chinaski on alkoholisoitunut, työtä vieroksuva uhkapeluri ja naistenmies, joka omien sanojensa mukaan joutui erehdyksessä postitoimistolle.

Chinaski purjehtii vuosien lävitse poukkoillen eri ihmissuhteista toisiin; ainoina pysyvinä elementteinä hänen elämässään ovat raskaan postityön lisäksi melankolinen ja itsetuhoinen maailmankuva, alkoholi, ravihevoset ja naiset.

## Lähteet
Lenin-patsas (Ulan-Ude)

**Ulan-Uden Lenin-patsas** (ven. Памятник Ленину) on maailman suurin Leninin päätä esittävä patsas.  Patsas on rakennettu Leninin kunniaksi. Veistoksen alusta on graniittia ja Leninin pää on valmistettu pronssista. Patsas sijaitsee Ulan-Uden kaupungissa *Neuvoston aukiolla* Venäjällä. Paikalliset kutsuvat patsasta myös nimellä ”pää”. Lenin-patsaan arkkitehtina toimi P. G. Zilberman ja veistoksen valmistivat neuvostoliittolaiset kuvanveistäjät G. V. Neroda ja J. G. Neroda. Patsas painaa noin 42 tonnia ja on 7,7 metriä korkea. Veistos valmistui 5. marraskuuta 1971. 

Pohjois-Korean entinen johtaja Kim Jong-il vieraili veistoksella Venäjän vierailunsa aikana vuonna 2011. 

## Lähteet

## Aiheesta muualla
Hyppy

**Hyppy** voi viitata seuraaviin asioihin:

* hyppy, hyppäämisen suoritus
* hyppy, yksi telinevoimistelun telineistä
* *[[Hyppy (runokokoelma)|Hyppy]]*, Erkki Ahosen runokokoelma
* *[[Hyppy (vuoden 2005 elokuva)|Hyppy]]* (*Springet*), Henning Carlsenin ohjaama tanskalainen elokuva
* *[[Hyppy (elokuva)|Hyppy]]*, Jouko Aaltosen ohjaama dokumenttielokuva
* hyppy, suorittimen tai ohjelmointikielen käsky, joka siirtää suoritettavan ohjelman suorituksen toiseen paikkaan.
Megorskoje

**Megorskoje** (myös *Megrskoje*, ) on Ääniseen kaivannon kautta yhteydessä oleva järvi Vologdan alueen Vytegran piirissä Venäjällä. Sen pinta-ala on 49,7 neliökilometriä ja suurin syvyys kolme metriä. Megorskojen osia ovat Kobylje-, Tšagozero- ja Kedrinskojejärvet.

Megorskojeen laskee Vodlitsa (Normeksa) -joki. Pohjoisosan Kobyljejärven kautta kulkee Äänisen kanava. Pohja on mudan peittämä, rannat soistuneita tai paikoin hiekkadyyneistä muodostuneita. Järvellä harjoitetaan kalastusta.

## Lähteet

## Aiheesta muualla
* Megorskoje Venäjän vesistörekisterissä
Kovžskoje

**Kovžskoje** (myös *Kovžinskoje*, ) on Volgan vesistöön kuuluva järvi Vologdan alueen Vytegran piirissä Venäjällä. Sen pinta-ala on 65 neliökilometriä, keskimääräinen syvyys 6 ja suurin syvyys 16 metriä. Länsiosaa kutsutaan Lozskojejärveksi.

Kovžskojejärvestä saa alkunsa Volgan–Itämeren vesitiehen kuuluva Kovžajoki. Luonnonkauniilla järvella harjoitetaan muikun, kuhan, säyneen, lahnan ja särjen kalastusta. Se on myös suosittu retkeilykohde.

## Lähteet

## Aiheesta muualla
* Kovžskoje Venäjän vesistörekisterissä
Äänisen kanava

**Äänisen kanava** () on Vytegrajoen ja Syvärin yhdistävä kanava, joka kuului Volgan–Itämeren vesitietä edeltäneeseen Marian kanavajärjestelmään.

Äänisen etelärantaa myötäilevän kanavan pituus on 68,3 kilometriä. Se kulkee Vodlitsa- ja Oštajokien sekä Megorskojeen kuuluvan Kobyljejärven kautta. Vuonna 1852 valmistunut kanava rakennettiin helpottamaan laivaliikennettä tuulisella ja myöhään jäistä vapautuvalla Äänisjärvellä.

Kanava menetti merkityksensä Volgan–Itämeren vesitien valmistumisen jälkeen. Se on yhä liikennöintikelpoinen, mutta vailla säännöllistä käyttöä.

## Lähteet
Enkelten verta

**Enkelten verta** on Johanna Sinisalon romaani vuodelta 2011.

## Lähteet

## Aiheesta muualla
* Saija Räsänen: Enkelten verta . Savon sanomat 24.9.2011.
* 
* Juhani Karila: Kun mettiäinen maailman jätti . Helsingin Sanomat 13.10.2011.
* 
* Lasse Koskela: Hyytävä visio lähitulevaisuudesta . Parnasso 7/2011.
Železnogorsk (Krasnojarskin aluepiiri)

**Železnogorsk** () on suljettu kaupunki Krasnojarskin aluepiirissä Etelä-Siperiassa Venäjällä, noin 54 km Krasnojarskista koilliseen. Kaupunki sijaitsee muutamia kilometrejä Jenisein itäpuolella.

Itse Železnogorskin kaupungin lisäksi suljettuun kaupunkikuntaan kuuluvat taajamat Podgornyi, Tartat, Dodonovo ja Novyi Put sekä Šiveran kylä. Vuonna 2010 kaupungin asukasluku oli 84&nbsp;795, Podgornyin kaupunkityyppisen taajaman 6&nbsp;760 ja koko kaupunkipiirin 93&nbsp;841. 

Paikkakunta perustettiin 1950 ja kaupunki siitä tuli 1954. Nykyisen nimensä se sai 1994. Aiemmin kaupungin nimi oli **Krasnojarsk-26**, ja myös nimiä *Sotsgorod*, *Atomgrad* ja "*p/ja 9*" (п/я 9) on käytetty. Neuvostoaikana kaupunki oli täysin salainen, sitä ei ollut merkitty mihinkään julkisiin karttoihin.

Železnogorsk on ollut ja on tärkeä sotateollisuuteen liittyvä ydin- ja satelliittiteknologian keskus. Tärkein tuotantolaitos on plutoniumia jalostava *[[Gorno-himitšeski kombinat]]* ("Vuorikemian kombinaatti"). 

Kaupungissa on myös Venäjän siviilitietoliikennesatelliittijärjestelmien tärkein tuotantolaitos Rešetnjov-yhtiö (*OAO "Informatsionnyje sputnikovyje sistemy"*).

## Lähteet

### Muuta lähteet
*Kaupunginhallinnon sivut 

## Aiheesta muualla
*Краснояркий Горно-Химический комбинат www.wdcb.ru  
*Zhelesnogorsk - the last paradise on earth Epävirallinen kaupunkisivusto  
*Suljetun kaupungin muotokuvagalleria (1999)  www.pwhenry.ch
Luvian Kiekko -82

**Luvian Kiekko -82** (lyh. **LuKi-82**) on Eurajoen kuntaan kuuluvalla Luvialla toimiva, vuonna 1982 perustettu jääkiekko- ja ringetteseura, jonka ringeten edustusjoukkue on pelannut Ringeten SM- ja Ringeten 1. sarjassa, kaudelle 2024-2025 ringeten edustusjoukkuetta ei saatu kasaan. Jääkiekon Edustusjoukkue pelaa Länsirannikon 2. divisioonaa ollen kaudella 2023-2024 Satakunnan kolmanneksi kovin miesten jääkiekkojoukkue Lukon ja Ässien jälkeen sijoittuen sarjansa pronssimitalille.

LuKi-82 on kolminkertainen ringeten Suomen Mestari. Vuonna 2008 Kanadan Sault Ste. Mariessa järjestetyissä seurajoukkueiden ensimmäisissä MM-kilpailuissa joukkue sijoittui hopealle. LuKi oli myös mukana Turun Kupittaalla joulukuussa 2011  pelattavassa seurajoukkueiden MM-turnauksessa.

Seurassa harrastaa 9 ringettejoukkuetta/harrasteryhmää ja 7 jääkiekkojoukkuetta/harrasteryhmää.

## Saavutukset
*Ringeten SM-kultaa 2004, 2005, 2007
*Ringeten SM-hopeaa 2006, 2008, 2013, 2014
*Ringeten SM-pronssia 2009, 2010, 2011, 2012
*Ringeten seurajoukkueiden MM-hopeaa 2008
*Jääkiekon Länsirannikon 2. divisioonan Pronssia 2024

## Lähteet

## Aiheesta muualla
*Seuran kotisivut
*Jääkiekon edustusjoukkueen kotisivut 
*Seuran jääkiekon sivu Elite Prospectissa
*Ringeten SM-sarja
Morfoliini

**Morfoliini** on orgaaninen kemiallinen yhdiste, jonka kemiallinen rakennekaava on O(CH2CH2)2NH. Se on heterosyklinen ja sisältää sekä amiinin ja eetterin funktionaaliset ryhmät.

## Valmistus

Morfoliinia valmistetaan usein teollisesti dehydratoimalla dietanoliamiinia väkevällä rikkihapolla. Vaihtoehtoisesti sitä voidaan valmistaa bis(2-kloorietyyli)eetteristä reaktiossa ammoniakin kanssa, jolloin muodostuu myös ammoniumkloridia. Morfoliinia valmistetaan myös teollisesti dietyleeniglykolista ja ammoniakista korkeassa lämpötilassa ja paineessa vedyn ja sopivan katalyytin läsnä ollessa.

## Terveysvaikutukset
Morfoliini imeytyy kehoon hyvin ihon kautta, hengitysteitse ja nieltynä. Se aiheuttaa ärsytystä ja syöpymistä. LD50-arvoja:
* Oraalinen LD50 1910&nbsp;mg/kg (rotta)
* Ihon läpi LD50 500&nbsp;mg/kg (kaniini)
* Inhalaatio LC50/4 h > 260&nbsp;mg/l (rotta)

## Käyttö
### Teolliset käyttökohteet
Morfoliinia käytetään ppm:na kiehutusveden pH:n säätöön höyryvoimalaitoksissa, koska sen jakaantumiskerroin on melkein sama kuin veden, joten se levittyy tasan sekä nesteeseen että höyryyn. Sen pH:ta tasapainottava ominaisuus vaikuttaa siten kaikkialla höyryvoimalaitoksen putkistossa ja estää korroosiota. Morfoliinia käytetään usein hydratsiinin tai ammoniakin kanssa. Morfoliini hajoaa hitaasti näiden höyrysysteemien hapettomassa tilassa.

Sitä käytetään myös metallintyöstössä liukuaineena.

### Orgaaniset synteesit
Morfoliinin kemialliset reaktiot ovat tyypillisesti samanlaiset kuin muillakin sekundaarisilla amiineilla.

Sitä käytetään enamiinien valmistuksessa.

Morfoliinia käytetään orgaanisessa synteesissä. Esimerkiksi se on yksi osa valmistettaessa keinotekoista antibioottia linetsolidia ja syöpälääkettä gefitinibiä (Iressa®).

Halpuutensa takia sitä käytetään sekä teollisuudessa että tutkimuksessa liuottimena.

### Maanviljelyksessä
#### Hedelmien pintakäsittely

Morfoliinia on käytetty emulgaattorina hedelmien pintakäsittelyssä. Normaalisti hedelmien pinnalla on vahaa, joka suojaa niitä homeilta ja hyönteisiltä; sitä usein poistuu hedelmiä käsitellessä kuljetusta varten. Hedelmiä pintakäsitellään morfoliinia lisäaineena sisältävillä vahoilla.

Vuoden 2010 joulukuun alusta alkaen EU:n alueelle tuotavissa hedelmissä ei saa enää käyttää morfoliinia.

## Lähteet

## Aiheesta muualla

*PubChem: Morpholine 
*Human Metabolome Database (HMDB): Morpholine 
*Food Component Database (FooDB): Morpholine 
*Royal Society of Chemistry, ChemSpider: Morpholine 
*Kyoto Encyclopedia of Genes and Genomes (KEGG): Morpholine 
*ChemBlink: Morpholine
Jubileinyi

**Jubileinyi** (, suom. "juhlavuosi"):

*Jubileinyi, kaupunki Moskovan alueella Venäjällä
*Jubileinyi, taajama ja maalaiskunta Novgorodin alueella Venäjällä
*Jubileinyi, venäläinen tietoliikennesatelliitti
*Jubileinyi, urheilukeskus Pietarissa Venäjällä
The Onion

**The Onion** on yhdysvaltalainen, 1988 perustettu uutisorganisaatio, joka käsittelee ajankohtaisia uutisia ja teemoja satiirin kautta. Uutisoidut tapahtumat voivat olla sekä todellisia että kuvitteellisia.

The Onion on julkaissut vuodesta 1996 lähtien "uutissivustoa" *Onion News Network*, joka käsittelee satiirina kansainvälisiä, kansallisia ja paikallisia uutisia. Uutissatiiria levitetään myös oman Youtube-kanavan kautta. The Onion oli alun perin painettu viikkolehti, jota alettiin julkaista 1988. Lehden levikki oli 400 000 kappaletta. Painetun lehden toimittaminen loppui vuonna 2013.

Marraskuussa 2024 sivusto ilmoitti ostaneensa salaliittoteoreetikko Alex Jonesin ylläpitämän InfoWars-sivuston konkurssihuutokaupassa.

## Omistus

Vuonna 2016 liikemies Haim Sabanin pääasiassa Yhdysvaltain espanjankielista mediaa omistanut Univision Communications osti 40 % aiemmin itsenäisestä The Onionista. Univisionin mediat kuuluivat Fusion Media Groupiin, jonka se perusti 2013 Disneyn kanssa. Yhtiö osti The Root -verkkosivuston ja Gawker Median. Vuonna 2019 Univision myi Gizmodo Media Groupin, johon kuuluivat mm. The Onion ja Gawker Great Hill Partners -sijoitusyhtiölle. Tästä yhtiöstä tuli G/O Media.

Nykyisin The Onion kuuluu G/O Media -ryhmään, jonka muita julkaisuja ovat muun muassa myös Gizmodo, Kotaku, Jalopnik, Deadspin, Jezebel, The Root, The A.V. Club, The Takeout, The Inventory ja Quartz.

## Fakta ja fiktio sekoittuvat
The Onion tuottaa uutissatiirinsa usein todentuntuisina ja todenmukaisissa ympäristöissä. Kymmenet uutistuottajat ympäri maailman ovatkin erehtyneet julkaisemaan tai siteeraamaan The Onionin fiktiivisiä uutisia todellisina.

Vuonna 2012 The Onion valitsi Kim Jong-unin seksikkäimmäksi elossa olevaksi mieheksi. Kiinan kommunistisen puolueen virallinen äänenkannattaja ''Kansan päivälehti'' julkaisi uutisen omalla englanninkielisellä sivustollaan ja lisäsi siihen 55 valokuvan slideshow'n Kimistä.

## Lähteet

## Aiheesta muualla
* The Onion -uutissivut
* Virallinen Youtube-kanava
Paula Fernandes

**Paula Fernandes de Souza** (s. 28. elokuuta 1984 Sete Lagoas) on brasilialainen countrylaulaja.

## Diskografia

### Albumit
* *Paula Fernandes* (1993)
* *Ana Rayo* (1995)
* *Canções do Vento Sul* (2005)
* *Dust in the Wind* (2007)
* *Pássaro de Fogo* (2009)

### Livealbumit
* *Paula Fernandes: Ao Vivo* (2011)

### DVD
* *Paula Fernandes: Ao Vivo* (2011)

## Aiheesta muualla

* Paula Fernandes viralliset kotisivut
Kukaan ei ole täydellinen

**Kukaan ei ole täydellinen** () on vuonna 1994 ensi-iltansa saanut Robert Bentonin ohjaama draamakomedia, joka perustuu Richard Russon samannimiseen romaaniin. Yhdysvaltalaisen elokuvan pääosia esittävät Paul Newman, Jessica Tandy, Bruce Willis, Melanie Griffith, Dylan Walsh, Pruitt Taylor Vince, Gene Saks, Josef Sommer, Philip Seymour Hoffman, Philip Bosco ja Catherine Dent. Elokuva oli Jessica Tandyn viimeinen.

Paul Newman sai pääosastaan pikkukaupungissa vanhenevana sekatyömiehenä ja entisenä pikkurikollisena muun muassa New York Film Critics Circlen ja Berliinin elokuvajuhlien palkinnon. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla
* 
* 
*
Huaynaputina

**Huaynaputina** on sammunut kerrostulivuori Perussa. Vuori purkautui rajusti 19. helmikuuta 1600. Purkauksessa kuoli 1&nbsp;500 ihmistä, ja vuori syöksi tuhkaa jopa 500 kilometrin päähän. Läheinen Arequipan kaupunki peittyi 25 senttiä paksuun tuhkaan yhdessä lähikylien kanssa.  Purkaus jatkui 5. maaliskuuta saakka, jonka jälkeen vuori ei ole purkautunut uudestaan. 

Purkauksessa purkautui arviolta 30 kuutiokilometriä tefraa, ja pyroklastiset virtaukset matkasivat 13 kilometrin päähän luoden tuhoisia lahareita ja mutavyöryjä.

## Purkauksen vaikutukset
 
Purkausta on pidetty Etelä-Amerikan tuhoisimpana tulivuorenpurkauksena ja Krakataun purkausta voimakkaampana. Purkauksen jälkivaikutukset tuntuivat laajoilla alueilla, myös pohjoisella pallonpuoliskolla, sillä ilmakehään levisisi runsaasti rikkiä, joka reagoidessaan veden kanssa muodosti rikkihappopisaroita, ja ne himmensivät maan pinnalle tulevaa auringon säteilyä siinä määrin, että vuosi 1601 oli suuressa osassa maailmaa epätavallisen kylmä. Esimerkiksi Venäjällä vallitsi vuosina 1601–1603 kylmien säiden vuoksi maan historian pahin nälänhätä, ja myös Suomessa vuosi 1601 oli paha nälkävuosi, joka tunnetaan nimellä suuri olkivuosi. Saksassa taas viinisato romahti. Myös Sveitsissä, Virossa ja Latviassa tiedetään talvien olleen 1600-luvun
alussa epätavallisen kylmiä. Tietoja poikkeuksellisten sääilmiöiden vaikutuksista on säilynyt myös Kiinasta ja Japanista sekä Espanjan siirtomaista Etelä-Amerikassa ja Filippiineillä.
 
## Lähteet
Kirsi Pukkila

**Kirsi Pukkila** (s. 14. marraskuuta 1976 Nurmijärvi) on suomalainen ringettepelaaja, joka edustaa Luvian Kiekkoa.

## Pelaajaura
Pukkila aloitti uransa pääkaupunkiseudulla Nurmijärven Kurrassa ja Jävenpään Haukoissa. Vuonna 1996 hän siirtyi Lapinlahdelle, voittaen ringeten SM-kultaa vuosina 2002 ja 2003 LL-89:n riveissä. Vuodesta 2005 lähtien Pukkila on edustanut Luvian Kiekkoa, jossa hän on voittanut myös kaksi Suomen mestaruutta. Pukkila on ringeten SM-sarjan kaikkien aikojen pistetilaston neljäntenä. Kauden 2021–2022 loppuun mennessä hän on 730 ottelussa kerännyt tehopisteet 1380&nbsp;+&nbsp;1280&nbsp;=&nbsp;2660. Hän toimii pelaamisen ohella myös Luvian Kiekon apuvalmentajana.

Suomen ringettemaajoukkueessa Pukkila esiintyi ensimmäisen kerran vuonna 2000. Maailmanmestaruuden hän on voittanut neljästi. Vuoden 2010 kisoissa hän teki Suomen voittomaalin ensimmäisen finaaliottelun jatkoajalla. Seurajoukkueiden MM-kisoissa hän on saavuttanut hopeaa vuonna 2008 ja pronssia 2011 Luvian Kiekon joukkueessa. Tammikuusta 2011 lähtien Pukkila on ollut mukana nuorten maajoukkueen valmennusryhmässä.

## Jalkapallo
Kirsi Pukkila on myös pelannut jalkapalloa pääsarjatasolla. Hän on edustanut Naisten Liigassa pelaavia Kuopion MimmiFutista sekä NiceFutista aina vuoteen 2009 saakka. Vuonna 2006 Pukkila valittiin Palloliiton Satakunnan piirin parhaaksi naisjalkapalloilijaksi.

## Saavutukset
*Ringeten maailmanmestaruus 2000, 2004, 2010, 2013
*MM-hopeaa 2002
*Seurajoukkueiden MM-hopeaa 2008
*Seurajoukkueiden MM-pronssia 2011 
*Ringeten Suomen mestaruus 2002, 2003, 2005, 2007 
*SM-hopeaa 2006, 2008, 2013 
*SM-pronssia 2009, 2010, 2011, 2012 

## Lähteet

## Aiheesta muualla
*Pelaajaesittely Ringetteliiton sivuilla 
*Jalkapallon pelaajaesittely UrheiluSuomen sivuilla
Minami Takahashi

**Minami Takahashi** (8. huhtikuuta 1991 Tokio) on japanilaisen idoliryhmä AKB48:n ja sen kaikkien sisarryhmien johtaja. Lisäksi hän on No Sleeves (no3b) -ryhmän jäsen yhdessä Minami Minegishin ja Haruna Kojiman kanssa. 

## Esiintymiset levyillä

### Singlet

#### Soolo
* *[[Jane Doe (Minami Takahashi song)|Jane Doe]]* (2013)

### AKB48
* Sakura no hanabiratachi
* Skirt, hirari
* Aitakatta
* Seifuku ga jama o Suru
* Keibetsu shite ita aijō
* Bingo!
* Boku no taiyō
* Yūhi o miteiru ka?
* Romance, irane
* Sakura no Hanabiratachi 2008
* Baby! Baby! Baby!
* Ōgoe diamond
* Jūnenzakura
* Namida surprise!
* Iiwake maybe
* River
* Sakura no shiori
*: Majisuka rock’n’roll
* Ponytail to chouchou
* Heavy Rotation
*: Lucky Seven
*: Yasai Sisters
* Beginner
* Chance no junban (Ei mukana A-puolella)
*: Yoyaku shita christmas
*: Kurumi to dialogue
* Sakura no ki ni narō
* Dare ka no tame ni (What can I do for Someone?) [Hyväntekeväisyyskappale]
* Everyday, kachūsha
*: Kore kara Wonderland
* Flying Get
*: Yasaiuranai
* Kaze wa fuite iru
* Ue kara Mariko (Ei mukana A-puolella)
*: Noël no yoru
*: Rinjin wa kizutsukanai
* Give Me Five! (kitara)
*: Sweet & Bitter 
* Manatsu no sounds good!
*: Chōdai, darling
* Gingham Check
** Yume no kawa
* Uza
** Kodokuna hoshizora
* Eien pressure (ei mukana A-puolella)
*: Totteoki christmas
*So Long!
*Tenohira ga kataru koto [Hyväntekeväisyyskappale]
*Sayonara crawl

### Lavayksiköt
;Team A 1st Stage
# Skirt, Hirari (1st + 2nd Units)
# Hoshi no Ondo (2nd Unit)
;Team A 2nd Stage
# Nageki no Figure
# Glass no I love you
# Senaka Kara Dakishimete
# Rio no Kakumei
;Team A 3rd Stage
#Bird
# Seifuku ga Jama o Suru
;Team A 4th Stage
# Jun-ai no Crescendo
;Himawari-gumi 1st Stage
# Higurashi no Koi
;Himawari-gumi 2nd Stage
# Bye Bye Bye
;Team A 5th Stage
#Renai Kinshi Jorei
# Manatsu no Christmas Rose
;Team A 6th Stage
# Itoshisa no Accel
;Team A Waiting Stage
# Ame no Pianist

## Lähteet
Juva (täsmennyssivu)

**Juva** tarkoittaa seuraavia

* Juva, kunta Etelä-Savossa
* Juva, kylä Salossa ent. Halikon kunnan alueella
* Juva, kylä Liedossa
* Juva, asuntoalue ja historiallinen kylä Loimaalla
* Juva, kylä Mynämäellä
* Juva, kylä Pöytyällä
* Juvan kartano, kartano Tarvasjoella
* Juvan kartano, kartano Espoossa

## Sukunimi
Nimen etymologia viittaa pieneen koskeen. Osa nimen kantajista on suomentanut sen nimestä Juvelius. Tunnettuja nimenkantajia ovat:
*Eero Juva (ent. *Juvelius*, 1900–1959), eversti ja rykmentin komentaja
*Einar W. Juva (ent. *Juvelius*, 1892–1966), historioitsija
*Kari Juva (ent. *Orkamaa*, 1939–2014), kuvanveistäjä, taidemaalari ja piirtäjä
*Kati Juva (ent. *Riitta Maria Katriina Juva*, s. 1958), neurologian erikoislääkäri, vihreä poliitikko ja kansalaisaktivisti, Mikko Juvan tytär
*Kersti Juva (s. 1948), suomentaja, Mikko Juvan tytär
*Kerttu Juva (o.s. *Laurén*, 1924–2009), lasten- ja nuortenkirjailija ja suomentaja
*Klaus Juva (1922–2004), yritysjohtaja
*Matti Juva, muusikko 
*Mikko Juva (ent. *Juvelius*, 1918–2004), arkkipiispa, Einar W. Juvan poika
*Seija Juva (s. 1941), naivistinen kuvataiteilija, Kari Juvan puoliso
*Siiri Juva (ent. *Juvelius*, 1886—1974), kirjailija
*Simo Juva (s. 1950), Lohjan kaupunginjohtaja 2009–2015, Mikko Juvan poika
*Valter Juva (*Heikki Kenttä*, ent. *Juvelius*, 1865–1922), suomentaja, Viipurin kaupunginkirjaston johtaja, Siiri Juvan veli.
Baade

**Baade** voi tarkoittaa seuraavia:

;sukunimenä:
* Brunolf Baade (1904–1969), saksalainen lentokoneinsinööri
* Knud Baade (1808–1879), norjalainen taidemaalari
* Walter Baade (1893–1960), saksalainen tähtitieteilijä

;muita merkityksiä:
* 1501 Baade, päävyöhykkeen asteroidi.
Bettye Danoff

**Bettye Danoff** (21. toukokuuta 1923 – 22. joulukuuta 2011) oli yhdysvaltalainen golfaaja. Hän oli vuonna 1950 yksi LPGA Tourin kolmestatoista perustajasta vuonna 1950. Hän aloitti golfinpeluun 6-vuotiaana ja ryhtyi ammattilaiseksi vuonna 1949. Hänen miehensä kuoli vuonna 1961, ja myöhemmin hänestä tuli ensimmäinen LPGA Tourissa pelannut isoäiti.

Danoff voitti vuonna 1953 Hardscrabble Openin.

## Lähteet
Eerik Juvelius

**Eerik (Erik) Juvelius**  (22. syyskuuta 1718 – 20. toukokuuta 1791 Kruunupyy) oli suomalainen rehtori, kirkkoherra ja kirjailija.

Erik Juvelius syntyi isonvihan aikana paossa Ruotsissa. Hänen vanhempansa olivat uusikaarlepyyläinen kauppias Erik Juthe (k. 1744) ja Karin Pettersdotter Casselius. Juvelius kävi Uudenkaarlepyyn pedagogiota ja Vaasan triviaalikoulua ja pääsi ylioppilaaksi Turussa 1736. Hän valmistui filosofian maisteriksi 1748 ja hänet vihittiin papiksi 1749.

Juvelius oli Turun tuomiokapitulin amanuenssina 1749, rehtorina Kokkolan pedagogiossa vuodesta 1749 ja sitten kirkkoherrana Kruunupyyn pitäjässä vuodesta 1776. Hän toimi saarnaajana pappeinkokouksessa Kokkolassa vuonna 1784. Juvelius painatti Ruotsissa kirjasen *En liten Barna-Bok*, myös suomeksi *Pieni Lasten-Kirja* (1781), jonka hän tarkoitti perintöprinssi Kustaa Adolfille lahjaksi Suomen kansalta. Sen antamisen yhteydessä hän toivoi tulevan hallitsijan opiskelevan myös suomen kieltä voidakseen puhua alamaisten kanssa näiden kielellä.

Erik Juvelius oli naimisissa vuodesta 1750 Brita Helena Nymanin (k. 1823) kanssa. Heidän poikiaan olivat Kruunupyyn kirkkoherrana toiminut Fredrik Juvelius ja Purmon kappalainen Johan Henrik Juvelius (1761–1842).

## Teokset
* Theses de theologia naturali,: quas, consensu celeberr. ordinis philosophic. in illustri [et] Regia ad Auram Academia. Sub praesidio Henrici Hassel, eloqventiae profess. reg. & ordin. Publice examinandas sistet Ericus Juvuelius Ostrobotniensis. In audito [1746]
* Dissertatio gradualis, de arte picem destillandi in Ostrobotnia,: qvam, ex suffragio amplissimae facult. philosophicae in illustri, qvod Aboae floret, Athenaeo, praeside Carolo Frid. Mannander, scient. nat. prof. reg. & ordin. Ad publicum examen modeste [1747]
* Om nejnögons-fisket i Österbotten;: af mag. Eric Juvelius, rector sch. i G. Carleby. 1772.
* Om hushållningen i Finland,: och nybyggens anläggande därstädes, i akt tagit under resor i Finland och Österbotten. Upläst i Kongl. wetenskaps academien, den 1 sept. 1773. Och inlemnad af Eric Juvelius, rector scholae i Gamla Carleby. 1773.
* Trognas tårars skörd, förestäld i högmässo-predikan på tredje söndagen efter påsk år 1773. i St. Clara kyrka. Och efter begäran til trycket lämnad. Af Erich Juvelius, rector scholae i Gamla Carleby. år 1773.
* Barn af god art, förestäld i högmässo predikan på näste söndagen efter jul, år 1772. i Kongl. Riddarholms kyrkan och efter begäran til trycket lämnad. Af mag. Eric Juvelius. Rector scholae i Gamla Carleby. år 1773.
* Liten barnabok.: Yxi pieni lasten-kirja. 1781.
* Tervanvalmistus Pohjanmaalla, lyhyesti ja väitöskirjassa... Carl Fridric Mennanderin tarkastamana julk. Eric Juuelius pohjalainen 13:na kesäkuuta vuonna 1747, sittemmin tekijän latinasta ruotsiksi käskyn mukaan kääntämä ja jonkin verran muuttama sekä lisäämä ja painettavaksi toimittama ; suomeksi käänsi Meri Utrio. [Näköisp.]. Amanita, 1986

## Lähteet

## Aiheesta muualla
* Juveliuksen väitöskirjan ruotsinkielinen versio digitoituna
Putsarit

**Putsarit** (Lethrinidae) on välskärikaloihin kuuluva kalaheimo. Heimon lajeja tavataan trooppisista valtameristä.

## Taksonomia
Varhaisimmat putsareiden heimoon kuuluvien lajien fossiilit on ajoitettu tertiääriakauden loppupuolelle. Nykyään elää noin 39 lajia, jotka jaetaan 5 sukuun. Toisinaan heimo jaetaan kahteen alaheimoon Lethrininae, johon kuuluvat *Lethrinus*-suvun lajit, ja Monotaxinae, johon kuuluvat muut suvut. Tämän jaon fylogeneettinen perusta ei kuitenkaan ole täysin selvä. Joskus putsareiden katsotaan muodostavan pentojen (Nemipteridae) ja hammasahventen (Sparidae) kanssa alalahkon Sparoidea.

## Anatomia
Suurimmat putsarilajit voivat saavuttaa metrin pituuden. Ruumiinmuodoltaan putsarit muistuttavat ahvenia. Selkäeviä on yksi ja se on pitkä. Suu on lajeilla melko pieni, suun etuosassa on hampaita kaksi riviä, ja kulmahampaat ovat kartiomaiset. Huulet kaloilla ovat usein melko paksut. Putsarilajien suomut ovat keskikokoisia. *Lehtrinus*-suvun kaloilla ei ole päässä suomuja, muilla on kiduskannessa kolme suomuriviä. Suomut ovat keskikokoisia ja kalat ovat tyypillisesti väriltään harmaita, sinertäviä, vihertäviä, ruskehtavia tai punertavia. Ruumiissa on usein sinisiä tai oransseja raitoja ja täpliä.

## Levinneisyys ja elintavat
Putsareihin kuuluvia kalalajeja tavataan Intian valtameren ja Tyynenmeren trooppisilta vesiltä ja yksi laji *Lethrinus atlanticus* elää Atlantilla Afrikan rannikolla. Kalat elävät matalassa vedessä, tyypillisesti alle 100 metrin syvyydessä, lähellä pohjaa. Niitä tavataan koralliriutoilta, kivikkoisilta ja hiekkaisilta alueilta, mangroveista ja meriheinää kasvavilta alueilta. Ne liikkuvat sekä yksin että parvissa ja muodostavat parvia erityisesti lisääntymisaikaan. Putsareiden ravintoa ovat kalat, nilviäiset, äyriäiset sekä erilaiset madot. Kalat saalistavat pääasiassa öisin.

Monet putsarilajeista ovat paikallisesti tärkeitä ruokakaloja, joita kalastetaan muun muassa trooleilla. Eräitä lajeja voidaan pitää myös akvaarioissa. Tällaisia ovat muun muassa kultajuovaputsari (*Gnathodentex aureolineatus*), hietaputsari (*Lethrinus nebulosus*) ja isosilmäputsari (*Monotaxis grandoculis*)

## Lähteet
Vankisairaala (Hämeenlinna)

**Vankisairaala** on Hämeenlinnan Pullerinmäen kaupunginosassa Hämeenlinnan vankilan alueella sijaitseva valtakunnallinen vankiloita palveleva yleislääkärijohtoinen somaattinen sairaala. Potilaat tulevat sairaalaan lähettävän vankilan lääkärin/sairaanhoitajan lähetteellä. Sairaalan ylilääkäri arvioi potilaiden hoidon kiireellisyysjärjestyksen. 

## Lähteet
György Tumpek

**György Tumpek** (12. tammikuuta 1929 Budapest – 21. joulukuuta 2022 Szigethalom) oli unkarilainen uimari. Hän kilpaili vuoden 1956 kesäolympialaisissa Melbournessa 200 metrin perhosuinnissa ja sai siinä pronssimitalin.

Tumpek teki miesten 100 metrin perhosuinnin maailmanennätyksen (1.03,4) 26. toukokuuta 1957 ja piti sitä hallussaan vajaan kuukauden, kunnes Takashi Ishimoto paransi tulosta 16. kesäkuuta 1957.

## Lähteet
Major League Baseball -kausi 1897

**Major League Baseball -kausi 1897** käsitti ainoastaan National Leaguen, virallisesti *National League and American Association*. Joukkueita liigassa oli 12. Kauden päätteeksi liigan kaksi parasta joukkuetta ratkaisivat Temple Cupin kohtalon neljännen ja viimeisen kerran.

## National League

## Aiheesta muualla

* Baseball almanakka - National League 1897 
* Baseballlibrary.com  
* Bill Lamb: Joe Corbett
Alastor-sarja

**Alastor-sarja** on Jack Vancen tieteisromaanien sarja, joka koostuu itsenäisistä teoksista *Trullion: Alastor 2262* (1973), *Marune: Alastor 993* (1975) ja *Wyst: Alastor 1716* (1978).

## Lähteet

## Aiheesta muualla
* Thomas M. Wagner: Trullion: Alastor 2262. Sfreviews.net.
Ein Guru kommt

**Ein Guru kommt** on vuonna 1980 kuvattu saksalainen TV-komediaelokuva. Elokuvan pääosia esittävät muun muassa Wolfgang Reichmann, Eric P. Caspar, Jörg Pleva, Wolfgang Kieling, Donald Arthur, Victoria Miles ja Otto Friebel. Bruce Willis tekee elokuvassa cameoroolin. Elokuvan on ohjannut Rainer Erler. Elokuva kertoo miehestä, joka palaa kotiin Floridasta tapaamaan perhettään mutta löytää heidät kuolleena.

## Lähteet

## Aiheesta muualla
* 
*
Destroy Rebuild Until God Shows

**Destroy Rebuild Until God Shows** (lyhennettynä **D.R.U.G.S.**) on vuonna 2010 perustettu post-hardcore yhtye. Se koostuu entisestä Chiodos-yhtyeen solisti Craig Owenista, rumpali Aaron Sternista (Matchbook Romance), kitaristi Matt Goodista (From First to Last), Nick Martinista (Underminded) ja basisti Adam Russelista (Story of the Year).

## Yhtyeen perustaminen, debyyttilevy ja live-ep (2009–)

Yhtye perustettiin vuonna 2009, kun solisti Craig Owens sai potkut Chiodoksesta ja hän julisti muut jäsenet yhtyeeseen hänen omasta YouTube-kanavaltaan. 22. helmikuuta julkaistiin yhtyeen nimeä kantava debyyttilevy, joka sisältää 4 singleä. Vuonna 2011 "Live from Hot Topic" -niminen Ep julkaistiin kesäkuun 12. päivä, joka sisältää 5 livekappaletta: "If You Think This Song is About You, it Probably is", "The Only Think You Talk About", "Graveyard Dancing", "Mr. Owl Ate My Metal Worm" ja "My Swagger Has a First Name". Joulukuun 28 päivä bändi julkaisi kappaleen "Rehab in Rifle Rounds" yhtyeen olleen kasassa vuoden. Vuonna 2012 "Scream if You're Crazy" -bonuskappale julkaistiin tammikuun 16.
Tammikuun 18. päivä bändi kertoi nettisivullaan, että basisti Adam Russell jätti yhtyeen omasta tahdosta ja D.R.U.G.S. kertoi samalla että Tai Wright -niminen muusikko tulee korvaamaan Adamin kiertueen aikana.

## Destroy Rebuild Until God Shows -albumi

Yhtyeen nimeä kantava debyyttialbumi julkaistiin Yhdysvalloissa 22. helmikuuta 2010.

# "If You Think This Song Is About You, It Probably Is" – 2.31
# "The Only Thing You Talk About" – 3.20
# "Graveyard Dancing" – 2.59
# "Mr. Owl Ate My Metal Worm" – 3.26
# "Sex Life" – 3.30 
# "Laminated E.T. Animal" – 3.32
# "Stop Reading, Start Doing Pushups" – 2.32
# "I'm the Rehab, You're the Drugs" – 4.04
# "I'm Here to Take the Sky" – 3.53
# "The Hangman" – 3.50 
# "My Swagger Has a First Name" (sisältää 4.05 hiljaisen/piilotetun viestin) – 7.48

Bonuskappaleet:

iTunes-versio:
# "A Little Kiss and Tell" – 3.22

B-puolet:
# "Ghost Town" – 
#"The Holly Situation" – 4.03
#"Rehab in Rifle Rounds" – 3.15

## Singlet

**If You Think This Song Is About You, It Probably Is* (2010)
**Mr. Owl Ate My Metal Worm* (2010)
**Sex Life* (2011)
**My Swagger Has a First Name* (2011)

## Musiikkivideot

**If You Think This Song Is About You, It Probably Is*
**Sex Life*

## Lähteet
Jacobsenin oireyhtymä

**Jacobsenin oireyhtymä** on tila, jossa kromosomin 11 pitkän haaran loppupäässä esiintyy perimäaineksen deleetiota. Oireyhtymä aiheuttaa kasvun hidastuneisuutta jo sikiöaikana, kehitysvammaisuutta ja psykomotoristen kykyjen heikkoutta. Kasvoissa ja päässä tavataan erilaisia epämuodostumia. Oireiston yhteydessä on kuvattu sydänvikaisuutta ja kuulovammaisuutta.

Jacobsenin oireyhtymän esiintymistiheydeksi on määritelty noin 1/100&nbsp;000, ja sairastuneista naispuolisia on havaittu olevan 75 %. Oireyhtymään liittyy 25 %:n kuolleisuus kahden ensimmäisen elinvuoden aikana.

Oireyhtymä on nimetty tanskalaisen lääkärin Petra Jacobsenin mukaan.

## Lähteet
My Moment

"**My Moment**" on yhdysvaltalaisen levyttävän artistin Rebecca Blackin kappale. Sen kirjoittivat ja tuottivat Brandon "Blue" Hamilton ja Quinton Tolbert. RB Records julkaisi sen iTunes Storessa Blackin toisena singlenä 19. heinäkuuta 2011. Black perusti kappaleen julkaisseen RB Records -levy-yhtiön itse, sen jälkeen kun kiista hänen aiemman singlensä "Fridayn" jakelusta ja omistuksesta alkoivat. *My Momentin* kerrotaan olevan osoitettu kaikille heille, jotka arvostelivat hänen aiempaa singleään *Fridayta*.

"My Moment" sai kielteisiä arvosteluja musiikkikriitikoilta. Jotkut ottivat huomioon kappaleen olevan erilainen kuin Blackin edellinen single, mutta kritisoivat autotunen käyttöä Blackin laulussa. Toisin kuin edeltäjänsä, kappale ei yltänyt kansallisille musiikkilistoille. Kappaleen musiikkivideo julkaistiin seuraavana päivänä, joka kuvaa muun muassa kappaleen nauhoitusta ja Blackin esiintymistä oman elokuvansa ensi-illassa. Video keräsi yli miljoona katselukertaa vuorokauden sisällä sen julkaisusta ja joulukuussa 2011 sitä on katsottu yli 30 miljoonaa kertaa.
Australian naisten koripallomaajoukkue

**Australian naisten koripallomaajoukkue** edustaa Australiaa naisten koripallon maajoukkuekilpailuissa.

## Historia
Australia osallistui ensimmäistä kertaa naisten MM-kilpailuihin vuonna 1957, jolloin maa sijoittui kymmenenneksi. Ensimmäisen kerran maajoukkue sijoittui mitaleille vuoden 1998 kilpailuissa, jolloin se voitti pronssia. Australia voitti pronssia myös seuraavissa vuoden 2002 kilpailuissa. Ensimmäisen maailmanmestaruutensa maa saavutti vuonna 2006, kun se kaatoi loppuottelussa Venäjän. Australian Penny Taylor valittiin kyseisen turnauksen arvokkaimmaksi pelaajaksi. Vuonna 2014 Australia saavutti MM-pronssia ja vuonna 2018 MM-hopeaa.

Olympialaisissa Australia esiintyi ensimmäistä kertaa vuonna 1984, jolloin muun muassa Neuvostoliitto boikotoi kisoja. Turnaukseen osallistuikin vain kuusi maata ja Australia sijoittui viidenneksi. Ensimmäisen olympiamitalin maa saavutti vuonna 1996, jolloin maa oli turnauksen kolmas. Vuosina 2000–2008 Australia voitti kolme kertaa olympiahopeaa ja vuonna 2012 se saavutti olympiapronssia. Vuoden 2016 olympiaturnauksessa Australia selviytyi puolivälieriin, jossa putosi jatkosta hävittyään Serbialle.

## Lähteet

## Aiheesta muualla

*Virallinen kotisivu